CELEX: C2005/057/52
Language: lt
Date: 2005-03-05 00:00:00
Title: Byla T-482/04 komsa Kommunikation Sachsen AG (Vokietija) 2004 m. gruodžio 13 d. pareikštas ieškinys Vidaus rinkos derinimo tarnybai (prekių ženklams ir pramoniniam dizainui)

5.3.2005   
            
            
               LT
            
            
               Europos Sąjungos oficialusis leidinys
            
            
               C 57/30
            
         komsa Kommunikation Sachsen AG (Vokietija) 2004 m. gruodžio 13 d. pareikštas ieškinys Vidaus rinkos derinimo tarnybai (prekių ženklams ir pramoniniam dizainui)
   (Byla T-482/04)
   (2005/C 57/52)
   Kalba, kuria surašytas ieškinys: vokiečių
   2004 m. gruodžio 13 d. Europos Bendrijų Pirmosios instancijos teisme buvo pareikštas komsa Kommunikation Sachsen AG, įsteigtos Hartmannsdorfe (Vokietija), atstovaujamos advokato F. Hagemann, ieškinys Vidaus rinkos derinimo tarnybai (prekių ženklams ir pramoniniam dizainui).
   
      Anders + Kern Präsentationssysteme GmbH & Co. KG, įsteigta Norderstedte (Vokietija), buvo kita proceso Apeliacinėje taryboje šalis.
   Ieškovė Pirmosios instancijos teismo prašo:
   
               —
            
            
               panaikinti Vidaus rinkos derinimo tarnybos (prekių ženklams ir pramoniniam dizainui) pirmos apeliacinės tarybos 2004 m. rugsėjo 6 d. sprendimą (byla R65/2003-4) ta apimtimi, kuria juo patenkintas protestą pateikusio asmens apeliacinis skundas dėl paraiškoje Bendrijos prekių ženklui nurodytų prekių: „Vaizdo, garso ir duomenų įrašymo, perdavimo ir atkūrimo aparatai; elektriniai ir elektroniniai aparatai bei jų sistemos, skirtos nuotoliniam gamybos procesų valdymui; visos pirmiau išvardintos prekės, taip pat skirtos montuoti į antžeminio transporto priemones; visų rūšių kompiuterinės informacijos laikmenos su įrašytomis programomis“;
            
         
               —
            
            
               priteisti iš atsakovės bylinėjimosi išlaidas.
            
         Teisiniai pagrindai ir pagrindiniai argumentai
   
               Paraišką Bendrijos prekių ženklui pateikęs asmuo:
            
            
               Ieškovė
            
         
               Prašomas įregistruoti Bendrijos prekių ženklas:
            
            
               Grafinis ženklas „@k“ 9, 16, 35, 37, 38 ir 42 klasių prekėms ir paslaugoms (paraiška Nr. 1322460)
            
         
               Ženklo ar žymens, kuriuo remiamasi protesto procese, savininkas:
            
            
               Anders + Kern Präsentationssysteme GmbH & Co. KG
            
         
               Ženklas ar žymuo, kuriuo remiamasi protesto procese:
            
            
               Grafinis Bendrijos prekių ženklas „A+K“ 6, 9 ir 20 klasių prekėms ir paslaugoms (Bendrijos prekių ženklas Nr. 294 546)
            
         
               Protestų skyriaus sprendimas:
            
            
               Atmesti protestą
            
         
               Apeliacinės tarybos sprendimas:
            
            
               Patenkinti Anders + Kern Präsentationssysteme GmbH & Co. KG apeliacinį skundą ta apimtimi, kuri susijusi su prekėmis: „Vaizdo, garso ir duomenų įrašymo, perdavimo ir atkūrimo aparatai; elektriniai ir elektroniniai aparatai bei jų sistemos, skirtos nuotoliniam gamybos procesų valdymui; visos pirmiau išvardintos prekės, taip pat skirtos montuoti į antžeminio transporto priemones; visų rūšių kompiuterinės informacijos laikmenos su įrašytomis programomis“. Atmesti likusią apeliacinio skundo dalį.
            
         
               Teisiniai pagrindai:
            
            
               Apeliacinės tarybos sprendimas prieštarauja Reglamento (EB) Nr. 40/94 8 straipsnio 1 dalies b punktui, nes Apeliacinė taryba neteisingai įvertino suklaidinimo galimybės egzistavimo sąlygas. Tokios suklaidinimo galimybės lyginamų prekių ženklų atveju nėra.